Document ID: 32008D0693

KOMISIJAS LĒMUMS
(2008. gada 13. augusts),
ar kuru groza Lēmumu C(2006) 4332, ar ko nosaka no Eiropas Zivsaimniecības fonda gadā atvēlēto Kopienas saistību apropriāciju paredzamo sadalījumu starp dalībvalstīm laikposmā no 2007. gada 1. janvāra līdz 2013. gada 31. decembrim
(izziņots ar dokumenta numuru K(2008) 4358)
(2008/693/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 27. jūlija Regulu (EK) Nr. 1198/2006 par Eiropas Zivsaimniecības fondu (1) un jo īpaši tās 14. pantu,
tā kā:
(1)
Komisijas 2006. gada 4. oktobra Lēmumā C(2006) 4332 (2) noteikts no Eiropas Zivsaimniecības fonda (turpmāk “EZF”) gadā atvēlētais Kopienas saistību apropriāciju paredzamais sadalījums starp dalībvalstīm laikposmā no 2007. gada 1. janvāra līdz 2013. gada 31. decembrim reģioniem, kas tiesīgi saņemt EZF finansējumu saskaņā ar mērķi, kas nav konverģences mērķis, reģioniem, kas tiesīgi saņemt EZF finansējumu saskaņā ar konverģences mērķi, un EZF Kopienas saistību apropriāciju kopējais apjoms.
(2)
Saskaņā ar 48. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (3) Eiropas Parlaments un Padome ar Lēmumu 2008/371/EK atļāva pārvietot uz nākamajiem gadiem tos piešķīrumus, kas netika izmantoti 2007. gadā, jo dažas darbības programmas tika pieņemtas ar novēlošanos.
(3)
Regulas (EK) Nr. 1198/2006 74. pantā noteikts, ka pirmās budžeta saistības uzņemas, pirms Komisija pieņem lēmumu par darbības programmas apstiprināšanu. Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), 75. panta 2. punktā paredzēts, ka pirms izdevumu saistību uzņemšanās iestāde vai institūcijas, kam iestāde deleģējusi pilnvaras, pieņem finansēšanas lēmumu. Tāpēc šis Komisijas lēmums ir arī lēmums par finansējumu Beļģijas, Īrijas, Maltas, Polijas, Slovēnijas, Ungārijas un Apvienotās Karalistes darbības programmām, kas netika pieņemtas 2007. gadā, tādējādi paredzot, ka pirmās budžeta saistības par iepriekš minētajām darbības programmām uzņemas, pirms Komisija pieņem lēmumu par minēto programmu apstiprināšanu.
(4)
Tāpēc attiecīgi ir jāgroza Lēmums C(2006) 4332,
IR PIEŅĒMUSI ŠO LĒMUMU.
1. pants
Lēmuma C(2006) 4332 I pielikumu aizstāj ar šim lēmumam pievienoto pielikumu.
2. pants
Iemaksas no EZF 2008. gadā attiecībā uz darbības programmām, kas paredzētas Beļģijai, Īrijai, Maltai, Polijai, Slovēnijai, Ungārijai un Apvienotajai Karalistei atbilstīgi konverģences mērķim un mērķim, kas nav konverģences mērķis, attiecīgi ir EUR 138 122 568 un EUR 26 140 015, ņemot vērā pašreizējās cenas, un minētas iemaksas tiks iegrāmatotas atbilstīgi budžeta pozīcijā 11 06 12 un 11 06 13.
3. pants
Šo lēmumu piemēro no trešās dienas pēc tā pieņemšanas.
4. pants
Šis lēmums ir adresēts dalībvalstīm.
Briselē, 2008. gada 13. augustā

Labels: 2
19
6
18
15